CELEX: 32020D1179
Language: ro
Date: 2020-08-06 00:00:00
Title: Decizia de punere în aplicare (UE) 2020/1179 a Comisiei din 6 august 2020 de modificare a anexei I la Decizia 2009/177/CE în ceea ce privește statutul provinciei Åland din Finlanda din perspectiva unui program de supraveghere a septicemiei hemoragice virale (SHV), al Estoniei din perspectiva unui program de supraveghere și de eradicare a septicemiei hemoragice virale (SHV) și a necrozei hematopoietice infecțioase (NHI), al Croației din perspectiva virusului herpetic al crapului koi (VHK) și al anumitor zone din Regatul Unit din perspectiva infecției cu Bonamia ostreae [comunicată cu numărul C(2020) 5303] (Text cu relevanță pentru SEE)

10.8.2020   
               
               
                  RO
               
               
                  Jurnalul Oficial al Uniunii Europene
               
               
                  L 259/29
               
            
         DECIZIA DE PUNERE ÎN APLICARE (UE) 2020/1179 A COMISIEI
         din 6 august 2020
         de modificare a anexei I la Decizia 2009/177/CE în ceea ce privește statutul provinciei Åland din Finlanda din perspectiva unui program de supraveghere a septicemiei hemoragice virale (SHV), al Estoniei din perspectiva unui program de supraveghere și de eradicare a septicemiei hemoragice virale (SHV) și a necrozei hematopoietice infecțioase (NHI), al Croației din perspectiva virusului herpetic al crapului koi (VHK) și al anumitor zone din Regatul Unit din perspectiva infecției cu Bonamia ostreae
         
         
            
               [comunicată cu numărul C(2020) 5303]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele acvatice (1) și, în special, articolul 44 alineatele (1) și (2) și articolul 53 alineatul (3), coroborate cu articolul 131 din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (2),
         întrucât:
         
                     (1)
                  
                  
                     Anexa I la Decizia 2009/177/CE a Comisiei (3) stabilește lista statelor membre, a zonelor și compartimentelor care fac obiectul unor programe de supraveghere sau eradicare aprobate pentru sau care au fost declarate indemne de anumite boli enumerate în partea II din anexa IV la Directiva 2006/88/CE.
                  
               
                     (2)
                  
                  
                     Autoritatea competentă din Finlanda a informat Comisia că a finalizat toate măsurile de eradicare din cadrul programului ei, aflat în derulare, vizând septicemia hemoragică virală (SHV) din provincia Åland și a inițiat măsurile de supraveghere ulterioare pentru a putea fi declarată indemnă de boală. Prin urmare, provincia Åland ar trebui să fie eliminată din partea B a anexei I la Decizia 2009/177/CE și ar trebui să fie inclusă, în schimb, în partea A din anexa respectivă ca făcând obiectul unui program de supraveghere aprobat.
                  
               
                     (3)
                  
                  
                     Autoritatea competentă din Estonia a înaintat Comisiei spre aprobare un program de supraveghere și de eradicare a SHV și a necrozei hematopoietice infecțioase (NHI) și a solicitat includerea în anexa I la Decizia 2009/177/CE a zonelor care fac obiectul acestui program.
                  
               
                     (4)
                  
                  
                     Zona din Estonia care face obiectul măsurilor de eradicare a SHV și a NHI ar trebui inclusă în partea A a anexei I la Decizia 2009/177/CE, iar un compartiment în care se înregistrează cazuri de NHI și care face obiectul măsurilor de eradicare a bolii respective ar trebui să fie inclus în partea B a anexei I la Decizia 2009/177/CE.
                  
               
                     (5)
                  
                  
                     Majoritatea teritoriului Croației este inclus în partea C a anexei I la Decizia 2009/177/CE ca fiind indemn de boala cauzată de virusul herpetic al crapului koi (VHK). Autoritatea competentă din Croația a informat Comisia cu privire la mai multe focare de VHK din cadrul zonei geografice incluse în prezent în listă și a indicat că statutul de indemn de boala VHK ar trebui să fie retras. Prin urmare, Croația ar trebui să fie eliminată din lista respectivă.
                  
               
                     (6)
                  
                  
                     În conformitate cu articolul 127 alineatul (1) din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, dreptul Uniunii se aplică Regatului Unit și în Regatul Unit în perioada de tranziție prevăzută în acordul respectiv. Perioada de tranziție respectivă se va încheia la 31 decembrie 2020.
                  
               
                     (7)
                  
                  
                     Autoritatea competentă din Regatul Unit a informat Comisia în legătură cu mai multe focare de Bonamia ostreae de pe teritoriul său, inclusiv în zone care sunt enumerate în prezent în partea C din anexa I la Decizia 2009/177/CE ca fiind indemne de boala respectivă și a indicat că statutul de indemn de boala cauzată de Bonamia ostreae ar trebui să fie retras pentru zonele respective. În consecință, zonele în cauză ar trebui să fie eliminate din lista respectivă.
                  
               
                     (8)
                  
                  
                     Prin urmare, anexa I la Decizia 2009/177/CE ar trebui modificată în consecință.
                  
               
                     (9)
                  
                  
                     Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            În partea A din anexa I la Decizia 2009/177/CE, în tabel, rândurile referitoare la septicemia hemoragică virală (SHV) și la necroza hematopoietică infecțioasă (NHI) se înlocuiesc cu următorul text:
            
               
                           Boala
                        
                        
                           Statul membru
                        
                        
                           Codul ISO
                        
                        
                           Delimitarea geografică a zonei care face obiectul unui program de supraveghere (stat membru, zone sau compartimente)
                        
                     
                           „Septicemia hemoragică virală (SHV)
                        
                        
                           Estonia
                        
                        
                           EE
                        
                        
                           Întregul teritoriu
                        
                     
                           Finlanda
                        
                        
                           FI
                        
                        
                           Provincia Åland
                        
                     
                           Necroza hematopoietică infecțioasă (NHI)
                        
                        
                           Estonia
                        
                        
                           EE
                        
                        
                           Întregul teritoriu cu excepția compartimentului care conține ferma piscicolă Neli Elementi OÜ (aprobarea nr. 05/VV/KK01)”
                        
                     
         
         
            Articolul 2
            Partea B din anexa I la Decizia 2009/177/CE se modifică după cum urmează:
            
                        1.
                     
                     
                        Rubrica referitoare la Finlanda se elimină din rândul pentru septicemia hemoragică virală (SHV).
                     
                  
                        2.
                     
                     
                        Rândul pentru necroza hematopoietică infecțioasă (NHI) se înlocuiește cu următorul text:
                        
                                    Boala
                                 
                                 
                                    Statul membru
                                 
                                 
                                    Codul ISO
                                 
                                 
                                    Delimitarea geografică a zonei care face obiectul unui program de eradicare (stat membru, zone sau compartimente)
                                 
                              
                                    „Necroza hematopoietică infecțioasă (NHI)
                                 
                                 
                                    Estonia
                                 
                                 
                                    EE
                                 
                                 
                                    Compartimentul care conține ferma piscicolă Neli Elementi OÜ (aprobarea nr. 05/VV/KK01)”
                                 
                              
                  
         
            Articolul 3
            În partea C din anexa I la Decizia 2009/177/CE, rubrica referitoare la Croația se elimină din rândul referitor la boala cauzată de virusul herpetic al crapului koi (VHK).
         
         
            Articolul 4
            În partea C din anexa I la Decizia 2009/177/CE, în rândul intitulat „Infecția cu Bonamia ostreae”, rubrica referitoare la Regatul Unit din coloana intitulată „Demarcarea geografică a zonei indemne de boală (stat membru, zone sau comportamente)” se modifică după cum urmează:
            
                        1.
                     
                     
                        Următoarea excepție se adaugă ca punctul 7 pentru Regatul Unit: „Dornoch Firth, zona apelor de maree situată la vest de o linie trasată de la NH808873 la NH835857 (din seria Ordnance Survey Landranger scara 1:50 000) până la nivelul mediu al fluxului;”.
                     
                  
                        2.
                     
                     
                        Următoarea excepție se adaugă ca punctul 8 pentru Regatul Unit: „Lynn of Lorn, Loch Creran și Loch Etive, zona apelor marine situate la sud-est de insula Lismore, cuprinse într-un cerc cu raza de 7 258 de metri de la punctul NM873391 (din seria Ordnance Survey Landranger scara 1:50 000) și care include apele de maree ale Loch Etive și Loch Creran până la nivelul mediu al fluxului.”
                     
                  
                        3.
                     
                     
                        Se elimină următorul text: „Zona de coastă a statelor Jersey: această zonă corespunde zonei de coastă intermareice și imediate cuprinse între nivelul mediu al fluxului pe insula Jersey și o linie imaginară trasată la trei mile nautice plecând de la nivelul mediu al refluxului pe insula Jersey. Zona este situată în golful normand-breton, în partea de sud a Canalului Mânecii.”
                     
                  
         
            Articolul 5
            Prezenta decizie se adresează statelor membre.
         
         
            Adoptată la Bruxelles, 6 august 2020.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 328, 24.11.2006, p. 14.
         
            (2)  JO L 29, 31.1.2020, p. 7.
         
            (3)  Decizia 2009/177/CE a Comisiei din 31 octombrie 2008 de punere în aplicare a Directivei 2006/88/CE a Consiliului în ceea ce privește programele de supraveghere și eradicare și statutul indemn de boală al statelor membre, al zonelor sau al compartimentelor (JO L 63, 7.3.2009, p. 15).